Izvor: N1

Zagrebačka Tvornica kulture u Šubićevoj ulici bit će od nedjelje domaćin jesenskog sajma knjiga nakladničke kuće V.B.Z., na kojemu će tijekom deset dana biti izloženo više od dvije tisuće naslova renomiranih hrvatskih izdavača, s cijenama sniženim i do 90 posto.

VEZANE VIJESTI 20 razloga zašto biste odmah trebali početi čitati

Nakladnički program V.B.Z.-a na sajmu će biti u ponudi po najnižim cijenama do sad, a organizatori su se potrudili osigurati sudjelovanje na sajmu nekolicine najvećih hrvatskih izdavača, među kojima su Znanje, Mozaik knjiga, Školska knjiga, Egmont, 24 sata, Naša djeca, Naklada Ljevak, Planetopija i drugi, stoji u najavi.

Svakoga dana do 27. rujna, od 10 do 20 sati, a petkom i subotom do 21 sat, ljubitelji knjige moći će u Tvornici birati među više od dvije tisuće naslova koji će biti u ponudi po, kako su najavili organizatori, izuzetno niskim cijenama: od outlet ponude knjiga po pet kuna, do popusta koji sežu i do 90 posto, a iz ponude posebno ističu velik izbor strane knjige i izdanja renomiranog izdavača Taschen.

"Dobre knjige, za sve uzraste i literarne ukuse stanovat će u zagrebačkoj Tvornici kulture i po rekordno niskim cijenama čekati da ih udomite. Neka tu počnu i vaše pripreme za jesenske duge noći", poručuju iz V.B.Z.-a.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.